# Zadatak: Upravljanje događajima u PHP-u

## Scenarij

Tvrtka "EventPro" želi razviti aplikaciju koja će olakšati organizaciju i upravljanje događajima. Sustav treba omogućiti unos, ažuriranje, brisanje i ispis informacija o događajima i sudionicima.

## Funkcionalnosti:

**Događaji**: Svaki događaj ima jedinstveni identifikator, naziv, datum održavanja, vrstu događaja (konferencija, koncert, izložba), i status (planiran, potvrđen, otkazan). Događaji se mogu filtrirati po statusu i vrsti, te sortirati po datumu.

**Sudionici**: Svaki sudionik ima jedinstveni identifikator, ime, prezime i status sudjelovanja (prihvaćeno, odbijeno, na čekanju). Sudionici mogu biti dodani ili uklonjeni iz događaja, i moguće je ispisati listu sudionika za određeni događaj sortiranu po prezimenu.

**Organizatori**: Organizatori su zaduženi za upravljanje događajima. Svaki organizator ima jedinstveni identifikator, ime, prezime i listu događaja koje vodi. Organizatori mogu potvrditi ili otkazati događaje, a sustav treba automatski ažurirati status događaja.

**Logika potpisivanja**: Postoji viši menadžment (npr. direktor) koji može finalizirati detalje događaja. Direktor ima sposobnost da potvrdi sve aspekte događaja, uključujući datum i vrstu. Potpisivanje se može odnositi na događaje koje organizator predloži.

Implementacija:

* Kreiranje klasa **Event**, **Participant**, **Organizer**, i **Director** sa relevantnim svojstvima i metodama.
* Implementacija sučelja za sortiranje, filtriranje i odobravanje.
* Demonstracija funkcionalnosti kroz hardkodirane primjere u glavnom programu, uključujući:
  + Kreiranje i ispis nekoliko događaja.
  + Dodavanje sudionika u događaj i njihov ispis.
  + Ažuriranje statusa događaja od strane organizatora i direktora.
  + Ispis svih događaja koje organizator vodi.